Γιάννης Σισμανίδης

Ο Γιάννης Σισμανίδης (Κιλκίς, 3 Μαρτίου 1934) ήταν Έλληνας παλαίμαχος ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1956 μέχρι τα πρώτα χρόνια της Α΄ Εθνικής Κατηγορίας.

 Καριέρα 
Ο Σισμανίδης ξεκίνησε την ποδοσφαιρική του καριέρα στον Άρη Κιλκίς και μεταγράφηκε στον Άρη Θεσσαλονίκης το καλοκαίρι του 1956. Πέτυχε το πρώτο του τέρμα με τους "κίτρινους" στις 2 Δεκεμβρίου 1956, στη νίκη του Άρη επί του Ηρακλή με 2-0. Ενάμισι μήνα αργότερα, πέτυχε τα δύο γκολ των Θεσσαλονικέων που τους έδωσαν την εκτός έδρας νίκη κατά του Παναθηναϊκού,Εφημερίδα Ελευθερία, 29/1/1957, σελ.4, efimeris.nlg.gr ενώ για το πρωτάθλημα Ελλάδος σκόραρε τέσσερις ακόμη φορές, βοηθώντας τον Άρη να κατακτήσει την έβδομη θέση.Greece - Final Tables 1906-1959

Την επόμενη σεζόν, ο Σισμανίδης έπαιξε σε πέντε από τους έντεκα αγώνες της ομάδας του για το τοπικό πρωτάθλημα, σκοράροντας δύο φορές στη νίκη του Άρη επί του Μακεδονικού με 6-1 στις 24 Νοεμβρίου 1957.Εφημερίδα Μακεδονία, 26/11/1957, σελ.4, efimeris.nlg.gr

Το 1958-59, ο Άρης κατέκτησε το τελευταίο πρωτάθλημα Θεσσαλονίκης που διεξήχθη πριν την σύσταση της Α΄ Εθνικής Κατηγορίας, με τον Σισμανίδη να παίζει μόλις τρεις αγώνες, σημειώνοντας μόνο ένα τέρμα, στο πρώτο ματς της χρονιάς κατά του Μακεδονικού.

Στην πρώτη χρονιά της Α΄ Εθνικής Κατηγορίας, αγωνίστηκε σε περισσότερους από τους μισούς αγώνες του Άρη για το πρωτάθλημα, πετυχαίνοντας τρία τέρματα.Εφημερίδα Μακεδονία, 16/2/1960, σελ. 7, efimeris.nlg.grΕφημερίδα Μακεδονία, 17/5/1960, σελ. 7, efimeris.nlg.gr Την επόμενη χρονιά, αγωνίστηκε σε πέντε αγώνες του Άρη και σύντομα αποτέλεσε παρελθόν για τον σύλλογο.

 Στατιστικά με τον Άρη 
ΔιοργάνωσηΑγώνεςΓκολ Πρωτάθλημα Θεσσαλονίκης  11  4 Πρωτάθλημα Ελλάδας / Α΄ Εθνική  38  7 Κύπελλο Ελλάδας  3  3

 Παραπομπές 

 Πηγές 
 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές